# Ankaiosz (Poszeidón fia)

### A Wikipédiából, a szabad lexikonból.

| Ókorportál

Ankaiosz, görög mitológiai alak, közismertebb nevén a tegeai „Nagy" Ankaiosz, Poszeidón fia. Részt vett az argonauták expedíciójában, mint az Argó kormányosa. Hazatértekor tudta meg, hogy birtoka intézője leszüretelte annak a szőlőnek a termését, amelyet még indulása előtt ültetett. Csak rá vártak a borral, amelyről egy látnok megjósolta neki, hogy soha nem fog inni belőle. Ankaiosz megtöltötte a kupáját borral, s hivatta a jóst, hogy szemére vesse a téves jóslatot, ám a látnok azt felelte neki, hogy még sok minden történhet, amíg a kupa az ajkához ér. E pillanatban berohant az intéző, hogy egy vadkan dúlja a szőlőt. Ankaiosz letette a kupát, s lándzsát ragadva elrohant, de a lesben álló vadkan rávetette magát, s megölte.

## [szerkesztés] Források

- Pecz Vilmos: Ókori lexikon, I–IV. kötet. Budapest, Franklin Társulat, 1904.

A lap eredeti címe "http://hu.wikipedia.org../../../a/n/k/Ankaiosz_%28Poszeid%C3%B3n_fia%29_044e.html"

Kategória: Görög mitológiai alakok

##### Views

- Szócikk
- Vitalap
- Aktuális változat

##### Keresés